Document ID: 32009R0273

KOMISSION ASETUS (EY) N:o 273/2009,
annettu 2 päivänä huhtikuuta 2009,
tietyistä komission asetuksen (ETY) N:o 2454/93 säännöksistä poikkeavien yhteisön tullikoodeksista annetun neuvoston asetuksen (ETY) N:o 2913/92 soveltamista koskevien säännösten antamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
sekä katsoo seuraavaa:
(1)
Komission asetuksella (EY) N:o 1875/2006 (2) lisättiin tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annettuun komission asetukseen (ETY) N:o 2454/93 (3) taloudellisia toimijoita koskeva velvoite esittää tulliviranomaisille sähköisiä saapumisen ja poistumisen yleisilmoituksia yhteisön tullialueelle saapuvista tai sieltä poistuvista tavaroista, jotta mainitut viranomaiset voisivat tehdä näiden tietojen perusteella tietokoneavusteisia riskinanalyyseja ennen kuin tavarat tuodaan yhteisön tullialueelle tai viedään sieltä. Asetuksen (EY) N:o 1875/2006 3 artiklan 3 kohdan mukaisesti nämä tiedot on annettava 1 päivästä heinäkuuta 2009.
(2)
Sähköisten saapumisen ja poistumisen yleisilmoitusten käyttöönottoprosessin monimutkaisuuden vuoksi täytäntöönpanossa on ilmennyt odottamattomia viivästyksiä, joiden vuoksi kaikki taloudelliset toimijat eivät pysty ottamaan tietotekniikkaa ja tietokoneverkkoja käyttöön näitä tarkoituksia varten 1 päivään heinäkuuta 2009 mennessä. Vaikka tietotekniikka ja tietokoneverkot helpottavat kansainvälistä kauppaa, ne edellyttävät myös automaattisiin tiedonsiirtojärjestelmiin tehtäviä investointeja, mikä voi aiheuttaa ongelmia taloudellisille toimijoille lyhyellä aikavälillä. Sen vuoksi on aiheellista ottaa tällaiset tilanteet huomioon säätämällä, että siirtymäkauden aikana taloudellisilla toimijoilla on mahdollisuus muttei velvollisuutta esittää sähköisiä saapumisen ja poistumisen yleisilmoituksia, jotta toimijat voivat mukauttaa järjestelmänsä uusiin lainsäädännöllisiin vaatimuksiin.
(3)
Koska sähköisille saapumisen ja poistumisen yleisilmoituksille vahvistetaan siirtymäkausi, on perusteltua jatkaa kyseisenä aikana helpotusta, joka voidaan myöntää kotitullausmenettelyä käyttäville valtuutetuille viejille asetuksen (ETY) N:o 2454/93 285 a artiklan 2 kohdan nojalla, jos asianomainen poistumistullitoimipaikka sijaitsee samassa jäsenvaltiossa kuin vientitullitoimipaikka ja se saa tavaroiden poistumiseksi tarvittavat tiedot.
(4)
Jos taloudelliset toimijat eivät esitä sähköisiä saapumisen tai poistumisen yleisilmoituksia tai jos kotitullausmenettelyä käytetään asetuksen (ETY) N:o 2454/93 285 a artiklan 2 kohdan nojalla, tulliviranomaiset eivät voi tehdä vaarattomuuden ja turvallisuuden riskianalyysia asetuksen (ETY) N:o 2454/93 liitteessä 30 A saapumisen ja poistumisen yleisilmoituksille säädettyjen tietojen perusteella. Tällaisissa tapauksissa tulliviranomaisten olisi käytettävä riskianalyysissaan saatavilla olevia tietoja viimeistään silloin, kun yhteisön tullialueelle saapuvat tai sieltä poistuvat tavarat esitetään tullille.
(5)
Saatavilla olevien tietojen perusteella voidaan arvioida, että 18 kuukauden siirtymäkausi on riittävä, jotta taloudelliset toimijat voivat noudattaa kaikkia asetuksessa (ETY) N:o 2454/93 säädettyjä velvollisuuksia. Tässä asetuksessa säädettyjen poikkeusten voimassaolon olisi sen vuoksi päätyttävä 31 päivänä joulukuuta 2010. Vastaavasti 31 päivän joulukuuta 2010 jälkeen olisi määräajan kuluessa esitettävä yhteisön tullialueelle saapuvista ja sieltä poistuvista tavaroista sähköiset saapumisen ja poistumisen yleisilmoitukset, jotka sisältävät asetuksen (ETY) N:o 2454/93 liitteessä 30 A säädetyt tiedot, ja lopetettava asetuksen (ETY) N:o 2454/93 285 a artiklan 2 kohdassa säädetyn helpotuksen soveltaminen.
(6)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2454/93 1 artiklan 17 kohdassa ja 183 artiklassa tarkoitetun saapumisen yleisilmoituksen esittäminen ei ole pakollista 1 päivästä heinäkuuta 200931 päivään joulukuuta 2010.
Mainittu saapumisen yleisilmoitus voidaan esittää vapaaehtoisesti.
Jos saapumisen yleisilmoitusta ei esitetä 1 kohdan nojalla, tulliviranomaisten on tehtävä asetuksen (ETY) N:o 2454/93 184 d artiklassa tarkoitettu riskianalyysi viimeistään silloin, kun yhteisön tullialueelle saapuvat tavarat esitetään tullille, soveltuvin osin asianomaisia tavaroita koskevan väliaikaisen varastoinnin ilmoituksen tai tulli-ilmoituksen perusteella taikka muiden näistä tavaroista käytettävissä olevien tietojen perusteella.
Jos saapumisen yleisilmoitusta ei esitetä 1 kohdan nojalla, on sovellettava asetuksen (ETY) N:o 2913/92 III osastossa ja asetuksen (ETY) N:o 2454/93 I osan VI osastossa säädettyjä yhteisön tullialueelle tuotavia tavaroita koskevia säännöksiä, sellaisina kuin niitä sovelletaan 30 päivänä kesäkuuta 2009.
2 artikla
Asetuksen (ETY) N:o 2454/93 592 f artiklan 1 kohdassa, 842 a artiklassa ja 842 b artiklassa tarkoitetun poistumisen yleisilmoituksen esittäminen ei ole pakollista 1 päivästä heinäkuuta 200931 päivään joulukuuta 2010.
Mainittu poistumisen yleisilmoitus voidaan esittää vapaaehtoisesti.
Jos poistumisen yleisilmoitusta ei esitetä 1 kohdan nojalla, tulliviranomaisten on tehtävä asetuksen (ETY) N:o 2454/93 842 d artiklan 2 kohdassa tarkoitettu riskianalyysi viimeistään silloin, kun yhteisön tullialueelle saapuvat tavarat esitetään poistumistullitoimipaikassa, soveltuvin osin näistä tavaroista käytettävissä olevien tietojen perusteella.
Jos poistumisen yleisilmoitusta ei esitetä 1 kohdan nojalla, jälleenviennistä on ilmoitettava tulliviranomaisille asetuksen (ETY) N:o 2913/92 182 artiklan 3 kohdan mukaisesti, sellaisena kuin sitä sovelletaan 30 päivänä kesäkuuta 2009.
3 artikla
Asetuksen (ETY) N:o 2454/93 285 a artiklan 2 kohtaa voidaan soveltaa 31 päivään joulukuuta 2010 asti valtuutettuihin viejiin, joihin sovelletaan siinä säädettyä helpotusta tämän asetuksen voimaantulopäivänä, jos poistumistullitoimipaikka sijaitsee samassa jäsenvaltiossa kuin vientitullitoimipaikka ja se saa tavaroiden poistumista varten tarvittavat tiedot.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 200931 päivään joulukuuta 2010.
Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
Tehty Brysselissä 2 päivänä huhtikuuta 2009.

Labels: 3
15
11